วัยรุ่นจะได้อะไรจากกฎหมายป้องกันและแก้ไขปัญหาท้องในวัยรุ่น
เด็กและเยาวชนจะได้รับสิทธิประโยชน์ 7 เรื่องที่สำคัญคือ
(1)วัยรุ่นมีสิทธิตัดสินใจด้วยตนเอง
(2) มีสิทธิได้รับข้อมูลข่าวสารและความรู้ จากหน่วยงาน หรืององค์กรที่เกี่ยวข้อง
(3) ได้รับการบริการอนามัยการเจริญพันธุ์ เพื่อเสริมสร้างภาวะอนามัย การเจริญพันธุ์ที่ดี และ พร้อมเข้าสู่การสร้างครอบครัวที่มีสุขภาพแข็งแรง
(4) ได้รับการรักษาความลับและความเป็นส่วนตัว ทั้งการรับบริการให้ข้อมูลความรู้และการ รับคำปรึกษา
(5) ได้รับการจัดสวัสดิการสังคม อย่างเสมอภาคและไม่ถูกเลือกปฏิบัติ โดยได้รับการฝึกอาชีพ ตามความถนัดและความสนใจ หรือจัดหาครอบครัวทดแทนในกรณีที่ไม่สามารถเลี้ยงดูบุตรด้วยตนเองได้
(6) ได้รับการปฏิบัติอย่างเสมอภาคในสังคม และไม่ถูกเลือกปฏิบัติ
(7) ได้รับสิทธิอื่นใดที่เป็นไปเพื่อประโยชน์ตาม พระราชบัญญัตินี้อย่างถูกต้อง ครบถ้วน และเพียงพอ